PROIECTUL PRIVIND ÎNVĂȚĂMÂNTUL SECUNDAR (ROSE)

SCHEMA DE GRANTURI NECOMPETITIVE PENTRU UNIVERSITĂȚI (SGNU)

Proiect finanțat prin Unitatea de Management al Proiectelor cu Finanțare Externă – MEN-UMPFE

BENEFICIAR: **Universitatea „Lucian Blaga” din Sibiu\_Facultatea de Litere și Arte**

TITLUL PROIECTULUI: ***Studiile universitare - cheia reușitei în carieră* (***SUCREC***)**

Acord de Grant nr. **AG 199/SGU/NC/II/13.09.2019**

**Criterii de eligibilitate – grupul-țintă:**

|  |
| --- |
| *Studenți care au intrat la facultate cu* ***media mai mică*** *sau* ***egală cu 7*** *la b****acalaureat*** |
| *Studenți care provin din* ***mediul rural*** |
| *Studenți cu* ***dizabilități****/****boli cronice*** |
| *Studenți* ***orfani*** *de unul/ambii părinţi* |
| *Studenți care provin din* ***centre de plasament/orfelinate*** |
| *Studenți de* ***etnie romă*** |
| *Studenți care provin din* ***familii cu venituri mici*** |

|  |
| --- |
| **C1. Obiective** |
| ***Obiectivul general*** *al proiectului SUCREC este sprijinirea studenţilor din FLA, expuși riscului de abandon în primul an de studii universitare de licență,* *în vederea creșterii ratei de retenție.* ***Obiectivele******specifice*** *și* ***(sub)activitățile*** *aferente sunt:*  *(****Os1****):* ***Îmbunătățirea activității de tutorat în cadrul FLA –******I.1*** *(în mod direct),* ***VII*** *și* ***VIII*** *(în mod indirect). În acest context,* ***crearea*** *unui Centru de tutorat în incinta FLA este necesară, ca de altfel și desemnarea unui tutore la un număr mai mic de studenţi, comparativ cu situația actuală, când unui tutore de an îi poate fi repartizat chiar și un număr de 30 de studenți.*  *(****Os2****):* ***Iniţierea studenţilor din anul I de studii universitare în comunitatea academică –******I.3, II.1*** *(în mod direct),* ***VII*** *și* ***VIII*** *(în mod indirect). Pentru FLA, un Ghid conceput* ***special*** *pentru studenții din anul I de studii este necesar, iar Săptămâna de inițiere reprezintă un concept* ***inovativ****.*  *(****Os3****):* ***Identificarea timpurie a cauzelor care i-ar putea determina pe studenţi să abandoneze studiile universitare, identificarea studenţilor restanţieri din grupul-țintă și implementarea unor acţiuni de educație remedială – I.2, VI.1, VI.2, VI.3*** *(în mod direct),* ***VII*** *și* ***VIII*** *(în mod indirect). (Sub)activitățile sunt necesare pentru a cunoaște problemele grupului-țintă, pentru a-i ajuta pe studenții restanțieri să parcurgă în mod eficient materia și, în consecință, să promoveze examenele.* *În acest context, consilierea individuală este o practică eficientă. Ședințele de remediere și consiliere de grup pentru studenții restanțieri, precum și serviciile oferite de studenții voluntari din anii II și III se regăsesc pe lista factorilor de* ***noutate*** *pentru FLA.*  *(****Os4****):* ***Implementarea unor acțiuni de coaching şi dezvoltare personală, de consiliere profesională și orientare în carieră, dezvoltarea spiritului de lider și de antreprenor –******IV.1, IV.2, IV.3, V.1, V.2*** *(în mod direct),* ***VII*** *și* ***VIII*** *(în mod indirect). Seminarul de coaching şi dezvoltare personală, organizat și desfășurat de un consultant extern, precum și modul de abordare a**Campaniei angajatorilor reprezintă o* ***noutate*** *pentru FLA. În cadru organizat, în scopul clădirii unei cariere de succes, grupul-țintă beneficiază de servicii specializate de consiliere de grup, de activităţi de tip Team Building, de întâlniri cu specialişti, cu foşti absolvenţi ai FLA, cu potențiali angajatori. De asemenea, studenții își pot descoperi vocația de lider și/sau de antreprenor.*  *(****Os5****):* ***Dezvoltarea creativității și a relațiilor sociale prin activităţi extracurriculare******– II.2, II.3*** *(în mod direct),* ***VII*** *și* ***VIII*** *(în mod indirect). În cadrul acestor activități, studenții își dezvoltă creativitatea, socializează și se atașează tot mai mult de viaţa universitară.*  *(****Os6****):* ***Dezvoltarea competențelor generale și specifice prin activităţi curriculare –******III.1., III.2,******III.3, III.4*** *(în mod direct),* ***VII*** *și* ***VIII*** *(în mod indirect). Aceste (sub)activități sprijină studenții din grupul-țintă în aprofundarea cunoștințelor, în dezvoltarea unor competențe necesare specializării alese, pregătindu-i pentru**examene și, implicit, pentru viață.* |
| **C4. Activitățile sub-proiectului și rezultate așteptate** |
| *(Sub)activităţile descrise se vor derula,* ***în mod repetat****, în anii 1 și 2 de implementare a proiectului SUCREC. Având în vedere că anul universitar începe în luna octombrie, considerăm trimestrul* ***I*** *perioada formată din lunile: octombrie, noiembrie, decembrie; trimestrul* ***II****: ianuarie, februarie, martie; trimestrul* ***III****: aprilie, mai, iunie; trimestrul* ***IV****: iulie, august, septembrie.*  ***ACTIVITATEA I: ÎNDRUMARE ŞI SPRIJIN – PROGRAME DE TUTORAT***  ***Subactivitatea I.1: Servicii de tutorat: „Perioada studenţiei – o nouă provocare“***  *Subactivitatea contribuie la atingerea* ***Os1.*** *Scopul: îndrumare, sprijin și consultații oferite de tutorii din cadrul proiectului studenţilor repartizați din grupul-țintă; monitorizarea riguroasă a acestora; prezentarea documentelor interne ale ULBS/FLA etc. Beneficiarii direcți: studenții din grupul-țintă. Vor fi* ***6 tutori****, cadre didactice din FLA, care vor programa câte* ***4 ore/lună****, timp de* ***9 luni****, pe parcursul trimestrelor* ***I, II, III****. Activitatea se va desfăşura în Centrul de tutorat nou-creat prin proiect și în alte spații din FLA. Rezultatul activităţii constă în servicii de tutorat acordate celor 100 de beneficiari direcți, contribuind la atingerea tuturor indicatorilor proiectului.*  ***Subactivitatea I.2: Acțiuni de identificare a cauzelor ce ar putea genera abandonul în anul I***  *Subactivitatea contribuie la atingerea* ***Os3.*** *Tutorii vor identifica acele cauze care ar putea conduce la abandonarea de timpuriu a studiilor universitare: dificultăţi de acomodare cu noul mediu, dificultăți de învăţare, de integrare în grup; probleme sociale, personale etc. Beneficiarii direcți: studenții din grupul-țintă. Fiecare tutore va aloca pentru activitate* ***3 ore/lună****, timp de* ***9 luni****, pe parcursul trimestrelor* ***I, II, III****. Locurile de desfășurare: Centrul de tutorat și alte spații din FLA. Rezultatul acestei activităţi constă în participarea a 100 de studenți la întâlnirile organizate, contribuind la atingerea tuturor indicatorilor proiectului.*  ***Subactivitatea I.3: Elaborarea, multiplicarea și distribuirea „Ghidului studentului-boboc”***  *Subactivitatea, care contribuie la atingerea* ***Os2****, se va derula în trimestrul* ***II****. Implementare: tutori, echipa managerială a proiectului. Ghidul va cuprinde informaţii utile studenților din anul I de studii de licență: Sistemul de credite transferabile; Metodologia de acordare a burselor sau a altor forme de sprijin pentru studenți; Structura anului universitar; Cazare; Programul de mobilități „Erasmus+”; Cariere; Biblioteca ULBS ș.a. Beneficiarii: studenții din grupul-țintă. Rezultatul acestei activităţi constă în elaborarea, multiplicarea și distribuirea unui număr de* ***100*** *de* ***ghiduri*** *pentru studenţii-boboci, contribuind la atingerea indicatorilor I.1 și I.2.*  ***ACTIVITATEA II – FORMAREA ȘI CONSOLIDAREA SENTIMENTULUI DE APARTENENȚĂ LA COMUNITATEA ACADEMICĂ***  ***Subactivitatea II.1: Săptămâna de inițiere: „Cunoaşte-ţi noul mediu!“***  *Subactivitatea are caracter* ***inovativ****, contribuind la atingerea* ***Os2.*** *Se derulează în trimestrul* ***I****, în scopul adaptării studenților-boboci la noul mediu. Subactivitatea include: prezentarea FLA și a activităţilor specifice învățământului universitar (durata:* ***3 ore/an****; locul de desfășurare: incinta FLA); vizitarea Bibliotecii ULBS și a Bibliotecii Județene ASTRA (****5 ore/an****; Biblioteca ULBS, Biblioteca Județeană ASTRA din Sibiu); prima reuniune studențească: „Five o’clock“ (****5 ore/an****; un spațiu al ULBS). Responsabilii activității sunt tutorii din cadrul proiectului. Beneficiarii direcți: studenții din grupul-țintă; beneficiarii indirecți: alți studenți din anul I de studii de licență către care se vor disemina informaţiile. Rezultatul acestei activităţi constă în participarea a 100 de studenţi din grupul-țintă la acest program, contribuind la atingerea indicatorilor I.1 și I.2.* ***Subactivitatea II.2: Atelier de teatru în educație***  *Subactivitatea contribuie la atingerea obiectivului* ***Os5.*** *Teatrul în educație este o formă de învățare nonformală, concepută pentru a veni în sprijinul studenților, oferindu-le mijloace ce pot facilita fixarea cunoștințelor din orice domeniu. Astfel, studenții participanți învață cum să folosească instrumentele teatral-educative pentru dezvoltarea memoriei, creșterea puterii de concentrare, exersarea rolului de dascăl. Exercițiile vor fi utile în procesul de învățare, dar și în proiectarea pedagogică. Atelierul se desfășoară în trimestrul* ***II****, pe* ***2 grupe*** *(durata:* ***4 ore/grupă)****, încheindu-se cu vizionarea unei piese de teatru (durata:* ***2 ore/an****). Scopul vizionării: destinderea studenților-boboci după primele luni de studii universitare, dezvoltarea relațiilor sociale. Beneficiarii direcți: studenții din grupul-țintă. Locurile de desfășurare: CAVAS/Teatrul Național „Radu Stanca” din Sibiu. Rezultatul acestei activități constă în organizarea a 4 ateliere de teatru în educație (2 grupe x 1 atelier/grupă x 2 ani) şi 2 vizionări (1 vizionare/an), contribuind la atingerea indicatorilor I.1 și I.2.*  ***Subactivitatea II.3: „Cafeneaua literară”***  *Subactivitatea contribuie la atingerea* ***Os5*** *și va fi organizată în trimestrul* ***II****. Întâlnirea cu scriitorii/criticii literari invitați oferă studenților participanți șansa de a se familiariza cu noutățile literare, de a schimba opinii privind ultimele lor lecturi, de a-și prezenta (dacă este cazul) propriile creații literare. Astfel, tinerii își pot deschide orizontul cultural și comunicarea interpersonală va fi mai eficientă. Beneficiarii direcți: studenții din grupul-țintă; beneficiarii indirecți: doctoranzi ULBS. Durata:* ***6 ore/an****. Locul de desfășurare: o locație din Sibiu. Rezultatul activității constă în organizarea a 2 întâlniri (1 întâlnire/an), contribuind la atingerea indicatorilor I.1 și I.2.*  ***ACTIVITATEA III – ÎMBUNĂTĂȚIREA PERFORMANȚELOR ACADEMICE ALE STUDENȚILOR***  ***Subactivitatea III.1: Seminar: Stiluri de învăţare***  *Subactivitatea, contribuind la atingerea* ***Os6****, va fi**desfășurată de DPPD din cadrul ULBS, pe* ***2 grupe****, în* ***primul*** *trimestru. Scopul: prezentarea stilurilor de învățare specifice nivelului superior de studii, sprijinirea studenților din grupul-țintă în procesul de dobândire de cunoștințe, de formare de priceperi, deprinderi, competențe, înaintea primei sesiuni de examene. Beneficiarii direcți: studenții din grupul-țintă. Pentru această activitate formatorul va realiza și un* ***Suport de curs****, care va fi multiplicat și oferit grupului-țintă. Durata:* ***12 ore/grupă****. Locul de desfășurare: sediul DPPD al ULBS. Rezultatul activităţii constă în organizarea a 4 seminare (2 grupe x 2 ani), contribuind la atingerea indicatorilor I.1 și I.2.*  ***Subactivitatea III.2: Modul de dezvoltare a competenţelor digitale (TIC)***  *Subactivitatea contribuie la atingerea* ***Os6*** *și se organizează în trimestrul* ***I****.**Scopul: perfecționarea competenţelor digitale, precum și instruirea privind modul de utilizare a platformelor online. În acest fel, rezultatele vor fi pe termen lung, beneficiarii activității (grupul-țintă) devenind capabili să acceseze platforme online, să tehnoredacteze/să editeze teme de seminar, portofolii, alte lucrări. Se vor forma* ***3 grupe*** *de studenți. Durata:* ***12 ore/grupă****. Locul de desfășurare: spații din FLA/ULBS. Rezultatul acestei activităţi constă în organizarea a 6 module de dezvoltare a competenţelor digitale (3 grupe x 2 ani) și în distribuirea materialelor de instruire aferente tematicii, contribuind, astfel, la atingerea indicatorilor I.1 și I.2. Implementare: formator (cadru didactic din ULBS).*  ***Subactivitatea III.3: Atelier de traduceri***  *Subactivitatea, planificată în trimestrul* ***II,*** *contribuie la atingerea* ***Os6.*** *Scopul: sprijinirea studenților în procesul de comunicare în limbi străine (engleză/germană/franceză). Se vor organiza ateliere de traducere (documente diverse, texte literare/nonliterare) pentru dezvoltarea competențelor lingvistice. Studenții beneficiari vor fi împărțiți în* ***3 grupe****, în funcție de limba modernă studiată/cunoscută. Cei care urmează programe de studii cu dublă specializare (două limbi moderne) pot participa, opțional, la două ateliere. Durata:* ***8 ore/grupă****. Locul de desfășurare: spații din FLA. Rezultatul acestei activităţi constă în organizarea a 6 ateliere de traduceri (3 grupe x 1 atelier/grupă x 2 ani), contribuind la atingerea indicatorilor I.1 și I.2.* ***Subactivitatea III.4: Atelier de scriere funcțională***  *Subactivitatea contribuie la atingerea* ***Os6.*** *Organizat în trimestrul* ***II,*** *atelierul vizează dezvoltarea competențelor studenţilor privind tehnica elaborării/redactării unor documente de interes: cerere, raport, proces-verbal, adeverință, CV, scrisoare de recomandare și de intenţie ș.a. Pentru eficiență, grupul-țintă va fi împărțit în* ***2 grupe****. Durata:* ***8 ore/grupă****. Locul de desfășurare: spații din FLA. Rezultatul acestei activități constă în organizarea a 4 ateliere de scriere funcțională**(2 grupe x 1 atelier/grupă x 2 ani) şi contribuie la atingerea indicatorilor I.1 și I.2.*  ***ACTIVITATEA IV – COACHING ŞI DEZVOLTARE PERSONALĂ***  ***Subactivitatea IV.1: Seminar de coaching şi dezvoltare personală:******„Cine sunt eu?”***  *Subactivitatea, cu caracter* ***inovativ****, contribuie la atingerea* ***Os4.*** *Seminarul, desfășurat în* ***primul*** *trimestru, conduce la o cunoaștere de sine aprofundată, la gestionarea eficientă a emoțiilor în contextul educațional, la integrarea optimă în mediul studențesc, precum şi la o mai bună integrare socială a studenților. Grupul-țintă va fi organizat pe* ***3 grupe****. Durata:* ***12 ore/grupă****. Locul de desfășurare: Centrul de tutorat al FLA. Rezultatul acestei activităţi constă în organizarea și desfășurarea a 6 seminare de coaching şi dezvoltare personală (3 grupe x 1 seminar/grupă x 2 ani), de către un consultant extern (entitate privată). Prin rezultatele sale pe termen lung, activitatea este foarte importantă pentru atingerea tuturor**indicatorilor proiectului.* ***Subactivitatea IV.2: Sesiune de Team Building: Dezvoltarea competențelor socio-emoționale***  *Subactivitatea contribuie la atingerea* ***Os4.*** *Scopul: dezvoltarea competențelor socio-emoționale ale studenților din grupul-țintă, stabilirea şi îmbunătăţirea relaţiilor dintre**aceștia. Studenții din grupul-țintă vor participa, în* ***al III-lea*** *trimestru, la sesiunile care le vor dezvolta anumite soft skill-uri: public speaking (implementare: 1 formator din FLA; durata:* ***6 ore****), empatie - prin jocuri de încredere, de improvizație, elemente de teatru social (1 formator din FLA;* ***6 ore****). Durata totală:* ***12 ore*** *(x 2 ani). Locul de desfășurare: spații din FLA. Rezultatul acestei activităţi constă în desfășurarea a 2 sesiuni de Team Building (1 sesiune x 2 ani) şi contribuie la atingerea tuturor**indicatorilor proiectului.*  *Subactivitatea, contribuind la atingerea* ***Os4****, solicită servicii oferite de organizaţii/asociații studențești, care vor organiza și vor desfășura* ***2 module****: „Managementul timpului și Leadership”, „Dezvoltarea spiritului antreprenorial”. Programul își propune să învețe tinerii: să-și gestioneze timpul în mod optim în activitatea curriculară, dar și în alte situații de viață, să înțeleagă ideea de „leadership”, să-și descopere spiritul antreprenorial. Beneficiarii direcți: studenții din grupul-țintă. Durata:*  ***5 ore/modul****,**în trimestrul* ***III****. Locul de desfășurare: spații din FLA/ULBS. Rezultatul activității constă în desfășurarea a 4 module (2 module x 2 ani), care să contribuie la atingerea indicatorilor I.1 și I.2.*  ***ACTIVITATEA V – CONSILIERE PROFESIONALĂ ŞI ORIENTARE ÎN CARIERĂ***  ***Subactivitatea V.1: Şedinţă de consiliere profesională de grup***  *Subactivitatea contribuie la atingerea* ***Os4****, fiind**organizată și desfășurată pe* ***2 grupe****, de CCOC al ULBS. Scopul: orientarea şi consilierea studenţilor din anul I privind competenţele necesare parcurgerii eficiente a programului educaţional, identificarea oportunităților de carieră, cunoașterea pașilor planificării carierei, conceperea unui plan de carieră etc. Întâlnirea va avea loc în trimestrul* ***I****. Beneficiarii direcți: studenții din grupul-țintă. Durata:* ***8 ore/grupă****. Locul de desfășurare: sediul CCOC al ULBS. Rezultatul activităţii constă în organizarea a 4 ședințe de consiliere în grup (2 grupe x 1 ședință/grupă x 2 ani), contribuind la atingerea indicatorilor I.1 și I.2.*  ***Subactivitatea V.2: Campania angajatorilor: „Viitorul îţi aparţine!”***  *Subactivitatea contribuie la atingerea* ***Os4****, fiind planificată de tutorii din proiect pe* ***3 grupe*** *(în funcție de specializarea studenților din grupul-țintă), în trimestrul* ***III****. Tutorii vor organiza* ***vizita de studiu*** *sub forma unor întâlniri cu specialiști din diverse domenii de activitate, inclusiv absolvenți ai FLA. Scopul: informarea studenţilor cu privire la profesiile, locurile de muncă adecvate domeniului de studii ales, la beneficiile absolvirii unei instituţii de învăţământ superior; expunerea unor „reţete de succes” (exemple de bună practică). În vederea identificării traseelor de dezvoltare personală, reprezentanții potențialilor angajatori vor lansa ca subiecte de discuție: atributele necesare ocupării unui loc de muncă în domeniul de studii absolvit, profilul angajatului ideal, exigențele angajatorilor, importanţa evoluției personale și a dezvoltării aptitudinilor de comunicare; importanţa profesiei și cheia alegerii profesiei potrivite; drumul spre o carieră de succes. Beneficiarii direcți: studenții din grupul-țintă. Durata:* ***6 ore/grupă****. Locurile de desfășurare: sediile unor potențiali angajatori. Rezultatul activităţii constă în organizarea a* ***6 întâlniri*** *(3 grupe x 1 întâlnire/grupă x 2 ani), contribuind la atingerea indicatorilor I.1 și I.2.* ***ACTIVITATEA VI – EDUCAȚIE REMEDIALĂ: „SOS - NU VREAU SĂ RENUNŢ!”***  *Rezultatele programelor remediale vor contribui la atingerea tuturor indicatorilor proiectului.*  ***Subactivitatea VI.1: Şedinţe de consiliere individuală pentru studenţii restanţieri***  *Subactivitatea contribuie la atingerea* ***Os3*** *și are loc în trimestrele* ***II*** *și* ***III****, fiind realizată de tutori. Scopul: identificarea cauzelor care au condus la insucces școlar (nepromovarea examenelor/ colocviilor), stabilirea unui plan de măsuri individualizat (în funcție de dificultăţile întâmpinate de fiecare student consiliat, de cauzele identificate). Beneficiarii direcți: studenții restanțieri din grupul-țintă. Durata totală:* ***12 ore/tutore*** *(x 2 ani), repartizate în funcție de nevoile speciale ale studenților. Locurile de desfășurare: Centrul de tutorat și alte spații din FLA. Rezultatul acestei activităţi: consilierea studenţilor restanţieri din grupul-țintă şi implicarea acestora în programe de remediere.*  ***Subactivitatea VI.2: Şedinţe de remediere şi consiliere de grup pentru studenţii restanţieri***  *Subactivitatea are caracter* ***inovativ*** *și contribuie la atingerea* ***Os3.*** *Aceasta vizează instruirea realizată de CCOC din cadrul ULBS, cu privire la paşii care trebuie urmaţi de studenţii din anul I în parcurgerea materiei și pentru promovarea examenelor din cadrul programelor educaţionale şi/sau profesionale. Beneficiarii direcți: studenţii restanțieri din grupul-ţintă. Durata:* ***6 ore/grupă*** *(x* ***2 grupe*** *de studenţi).**Vor avea loc* ***2 ședințe/an****, în trimestrele* ***II*** *și* ***III****, înaintea sesiunilor de restanțe. Locul de desfășurare: sediul CCOC al ULBS. Rezultatul activităţii constă în organizarea a 8 ședințe (2 grupe x 2 ședințe/grupă x 2 ani).*  ***Subactivitatea VI.3: Servicii de îndrumare şi sprijin oferite studenților restanțieri de către studenţii voluntari din anii II şi III***  *Subactivitatea contribuie la atingerea* ***Os3.*** *Coordonată de tutori, această subactivitate are loc în trimestrul* ***IV*** *și vizează îndrumarea şi sprijinul acordate studenţilor restanțieri din grupul-țintă de către studenţii voluntari din anii II şi III. Acest concept* ***inovativ*** *are**o triplă funcție: dezvoltarea unei baze relaționale utile grupului-țintă, responsabilizarea studenților din anii II și III, dezvoltarea activității de voluntariat. Fiecărui student-boboc restanțier i se va repartiza de către tutori un student voluntar din anul II sau III. Durata totală:* ***48 ore*** *(x 2 ani). Locurile de desfășurare: spații din FLA, Biblioteca ULBS. Rezultatul activităţii constă în sprijinirea studenților restanțieri din grupul-țintă în procesul de învățare și de promovare a examenelor.*  ***Subactivitatea VII: Dotare***  ***Subactivitatea VIII: Management*** |